Jejomar Binay

Si Jejomar "Jojo" Cabauatan Binay, Sr. (ipinanganak 11 Nobyembre 1942), na kilala rin bilang Jojo Binay o VPBinay, ay isang Pilipinong politiko na naging ika-15 Pangalawang Pangulo ng Pilipinas. Naging alkalde rin siya ng Lungsod ng Makati simula 1986 hanggang 1998 at mula 2001 hanggang 2010. Hawak din niya ang mga sumusunod na posisyon: Pangulo ng United Nationalist Alliance (UNA), Pangulo ng Partido Demokratiko Pilipino-Lakas ng Bayan (PDP-Laban), at Pangulo ng Kapatirang Scout ng Pilipinas.

Taong 2018 nang madawit ang dating ikalawang pangulo sa anomalyang korapsyon sa pagpapatayo ng gusaling pampaaralan noong taong 2007  na nagkakahalaga ng 1.3 bilyong piso at pagbebenta ng pag-aaring hindi kanya na nakapangalan sa Kapatirang Skawt ng Pilipinas (Boy Scouts of the Philippines).

Buhay politika

Ang dating Pangalawang Pangulo ng Pilipinas ay si Jejomar Binay, dating tagapamahala ng Makati noong 1986 at dating pinuno ng Metropolitan Manila Development Authority. Siya ay nahalal sa Pambansang Halalan ng 2010 at nanumpa noong 30 Hunyo 2010 sa Lungsod ng Maynila. Ang Pangalawang Pangulo ay ang una sa linya ng paghalili sa posisyon ng Pangulo ng Pilipinas. Ang tanggapan ng Pangalawang Pangulo ay matatagpuan sa Ikapitong palapag ng Gusaling Bangko Nasyonal ng Pilipinas sa Bulebar Macapagal (Macapagal Boulevard) sa Lungsod ng Pasay, Kalakhang Maynila.

Mga politiko ng Pilipinas
Mga alkalde ng mga lugar sa Pilipinas